ᱫᱟᱱᱛᱮᱣᱟᱰᱟ ᱦᱚᱱᱚᱛ

ᱫᱟᱱᱛᱮᱣᱟᱰᱟ ᱦᱚᱱᱚᱛ ᱫᱚ ᱫᱟᱱᱛᱮᱣᱟᱨᱟ ᱦᱚᱱᱚᱛ ᱟᱨᱵᱟᱝ ᱠᱚᱧᱮ ᱵᱟᱥᱛᱟᱨ ᱦᱚᱱᱚᱛ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱫᱤᱥᱚᱢ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱤᱛ ᱠᱟᱱᱟ ᱾ ᱫᱟᱱᱛᱮᱣᱟᱰᱟ ᱫᱚ ᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱵᱟᱥᱛᱟᱨ ᱠᱷᱚᱸᱰ (Division) ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾ ᱑᱙᱙᱘ ᱥᱟᱹᱦᱤᱛ ᱦᱟᱹᱵᱤᱡ ᱫᱟᱱᱛᱮᱣᱟᱰ ᱦᱚᱱᱚᱛ ᱫᱚ ᱢᱟᱨᱟᱝ ᱵᱟᱥᱛᱟᱨ ᱦᱚᱱᱚᱛ ᱨᱮᱱᱟᱜ ᱛᱚᱦᱥᱤᱞ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱫᱟᱱᱛᱮᱣᱟᱰᱟ ᱦᱚᱱᱚᱛ ᱫᱚ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱛᱮᱥᱟᱨ ᱵᱟᱹᱲᱛᱤ ᱦᱚᱲ ᱛᱟᱦᱮᱸᱱ ᱠᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱟᱜᱟᱢ ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱦᱟ ᱨᱮ ᱱᱚᱶᱟ ᱦᱚᱱᱚᱛ ᱫᱚ ᱨᱟᱡᱽ ᱥᱟᱥᱚᱱᱮᱫ ᱯᱚᱱᱚᱛ ᱵᱟᱥᱛᱟᱨ ᱨᱮᱱᱟᱜ ᱦᱟᱹᱴᱤᱧ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱑᱙᱔᱗ ᱥᱟᱹᱦᱤᱛ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱵᱟᱥᱛᱟᱨ ᱨᱮᱱᱟᱜ ᱡᱚᱛᱚ ᱴᱚᱴᱷᱟ ᱥᱤᱧᱚᱛ ᱥᱚᱨᱠᱟᱨ ᱴᱷᱮᱱ ᱠᱚ ᱪᱟᱞ ᱠᱮᱫᱼᱟ ᱾ ᱚᱱᱠᱟᱛᱮ ᱱᱚᱶᱟ ᱫᱚ ᱵᱟᱥᱛᱟᱨ ᱦᱚᱱᱚᱛ ᱞᱮᱠᱟᱛᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱛᱟᱹᱨᱤ ᱨᱮ ᱛᱟᱦᱮᱸ ᱭᱮᱱᱟ ᱾ ᱚᱱᱟ ᱵᱟᱥᱛᱟᱨ ᱦᱚᱱᱚᱛ ᱜᱮ ᱦᱟᱹᱴᱤᱧ ᱠᱟᱛᱮ ᱵᱟᱥᱛᱟᱨ, ᱫᱟᱱᱛᱮᱣᱟᱰᱟ ᱟᱨ ᱠᱟᱝᱠᱮᱨ ᱦᱚᱱᱚᱛ ᱵᱮᱱᱟᱣᱮᱱᱟ ᱑᱙᱙᱘ ᱥᱟᱹᱦᱤᱛ ᱨᱮ ᱾ ᱚᱱᱟ ᱛᱟᱭᱚᱢ ᱒᱐᱐᱐ ᱥᱟᱹᱦᱤᱛ ᱨᱮ ᱫᱟᱱᱛᱮᱣᱟᱰᱟ ᱥᱟᱶᱛᱮ ᱢᱚᱫᱷᱭᱚᱯᱨᱚᱫᱮᱥ ᱨᱮᱱᱟᱜ ᱑᱖ ᱜᱚᱴᱟᱝ ᱦᱚᱱᱚᱛ ᱫᱚ ᱢᱮᱥᱟ ᱠᱟᱛᱮ ᱱᱟᱶᱟ ᱯᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱼᱟ ᱪᱷᱚᱛᱛᱤᱥᱜᱚᱲ ᱾ ᱫᱟᱱᱛᱮᱣᱟᱰᱟ ᱫᱚ ᱒᱐᱐᱗ ᱥᱟᱹᱦᱤᱛ ᱨᱮ ᱵᱟᱨᱵᱷᱟᱜᱽ ᱠᱟᱛᱮ ᱵᱤᱡᱟᱯᱩᱨ ᱦᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱼᱟ ᱯᱩᱱᱭᱟᱹ ᱛᱚᱦᱥᱤᱞ ᱵᱤᱡᱟᱯᱩᱨ, ᱵᱷᱚᱭᱨᱟᱢᱚᱰ, ᱩᱥᱩᱨ ᱟᱨᱵᱷᱚᱯᱟᱞᱯᱟᱴᱱᱟᱢ ᱤᱫᱤᱠᱟᱛᱮ ᱾ ᱱᱚᱶᱟ ᱫᱚ ᱒᱐᱑᱒ ᱥᱹᱦᱤᱛ ᱨᱮ ᱟᱨᱫᱚᱲᱦᱟ ᱵᱟᱨᱦᱟᱹᱴᱤᱧ ᱠᱟᱛᱮ ᱟᱨᱢᱤᱫ ᱱᱟᱶᱟ ᱦᱚᱱᱚᱛ ᱥᱩᱠᱢᱟ ᱵᱮᱱᱟᱣ ᱮᱱᱟ ᱯᱮᱭᱟ ᱛᱚᱦᱥᱤᱞ ᱪᱷᱤᱱᱰᱜᱚᱲ, ᱥᱩᱠᱢᱟ ᱟᱨ ᱠᱚᱱᱴᱟ ᱢᱮᱥᱟ ᱠᱟᱛᱮ ᱾ ᱦᱚᱲ ᱮᱞ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱕᱓᱓,᱖᱓᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱠᱮᱯ ᱵᱮᱨᱫᱮ ᱫᱤᱥᱚᱢ ᱦᱚᱲ ᱞᱮᱠᱷᱟ ᱨᱤᱱ ᱟᱫᱷᱟ (half) ᱜᱟᱱ ᱠᱚ ᱦᱩᱭᱩᱜᱼᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱠᱷᱚᱱ ᱱᱚᱶᱟ ᱫᱚ ᱕᱔᱐ ᱟᱱᱟᱜ ᱴᱷᱟᱶ (ᱨᱮᱸᱠ) ᱨᱮ ᱢᱮᱱᱟᱜᱼᱟ ᱾ ᱱᱳᱱᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚ ᱫᱚ ᱑᱕ᱹ᱕᱖% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱟᱹᱫᱽ ᱨᱮ ᱾ ᱫᱟᱱᱛᱮᱣᱟᱰᱟ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱑᱖ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚ ᱔᱒ᱹ᱒᱗% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱖᱔ᱹ᱑᱖% ᱦᱚᱲ ᱫᱚ ᱜᱚᱰᱤ ᱯᱟᱹᱨᱥᱤ, ᱑᱔ᱹ᱘᱘% ᱦᱚᱲ ᱫᱚ ᱦᱟᱞᱵᱤ ᱯᱟᱹᱨᱥᱤ, ᱑᱑ᱹ᱒᱗% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ, ᱓ᱹ᱘᱑% ᱦᱚᱲ ᱫᱚ ᱫᱩᱨᱩᱣᱟ ᱯᱟᱹᱨᱥᱤ, ᱑ᱹ᱕᱒% ᱦᱚᱲ ᱳᱰᱤᱭᱟ ᱯᱟᱹᱨᱥᱤ, ᱑,᱔᱙% ᱦᱚᱲ ᱛᱮᱞᱩᱜᱩ ᱯᱟᱹᱨᱥᱤ, ᱟᱨ ᱑ᱹ᱔᱔% ᱦᱚᱲ ᱫᱚ ᱵᱮᱝᱜᱚᱞᱤ ᱯᱟᱹᱨᱥᱤ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾ ᱥᱟᱹᱠᱷᱭᱟᱹᱛ ᱵᱟᱨᱦᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ ᱫᱟᱱᱛᱮᱣᱟᱰᱟ ᱦᱚᱱᱚᱛ ᱟᱹᱫᱤᱵᱟᱹᱥᱤ ᱪᱷᱟᱸᱪ:ᱫᱟᱱᱛᱮᱣᱟᱰᱟ ᱦᱚᱱᱚᱛ